Na osnovu Programa mjera za unapređenje poljoprivredne proizvodnje u 2022. godini na području Grada Zenica broj: 01-45-4078/22 usvojenog na sjednici Gradskog vijeća 22.02.2022. godine, Grad Zenica, putem Službe za privredu, gradsku imovinu i upravljanje razvojem, raspisuje:

**JAVNI POZIV**

**za podnošenje zahtjeva za sufinansiranje zapošljavanja dipl.ing.poljoprivrede**

**I PREDMET JAVNOG POZIVA**

Predmet Javnog poziva je prikupljanje prijava za sufinansiranje zapošljavanja dipl.ing.poljoprivrede, kroz subvencioniranje obaveznih doprinosa, u Zadruzi koja se bavi otkupom poljoprivrednih proizvoda na području Grada Zenica u periodu od 12 mjeseci od dana objavljivanja Javnog poziva.

**II NAMJENA I IZNOS SREDSTAVA**

Sredstva po ovom pozivu su namjenjena za sufinansiranje zapošljavanja dipl.ing.poljoprivrede u Zadruzi na području Grada Zenica, kroz subvencioniranje obaveznih doprinosa u ukupnom iznosu do 7.000,00 KM.

**III PRAVO UČEŠĆA**

Pravo učešća imaju poljoprivredne zadruge koje se bave otkupom poljoprivrednih proizvoda registrovane u Gradu Zenica i koje će zaposliti dipl.ing. poljoprivrede sa mjestom prebivališta na području grada Zenica.

**IV OBAVEZNA DOKUMENTACIJA**

Uz obrazac zahtjeva podnosioci trebaju priložiti sljedeću dokumentaciju:

1. Rješenja o registraciji - (ovjerena kopija);
2. Uvjerenje o izmirenim direktnim porezima (doprinosa za PIO/MIO i doprinosa za zdravstveno osiguranje), ne starije od 30 dana - (original ili ovjerena kopija);
3. Uvjerenje o redovnom izmirenju indirektnih poreza, ne starije od 3 (tri) mjeseca (ukoliko je u sistemu PDV-a) - (orginal ili ovjerena kopija);
4. Ovjerena izjava o namjeri zapošljavanja dipl.ing.poljoprivrede na period od 12 mjeseci - (original );
5. Potvrda o izvršenoj zadružnoj reviziji u skladu sa Općim zakonom o zadrugama BiH („ Službene novine BiH broj 18/03), a novoformirane zadruge Potvrdu o upisu u sudski registar.

**V PROVOĐENJE POSTUPKA PO JAVNOM POZIVU**

Postupak po Javnom pozivu provest će Komisija koju će imenovati Gradonačelnik. Na osnovu priložene dokumentacije, Komisija će sačiniti preliminarnu listu kandidata koji ispunjavaju propisane uslove i istu objaviti na oglasnoj ploči Grada Zenica i na web-stranici Grada Zenica.

Podnosilac prijave će moći uložiti pisani prigovor Gradonačelniku na preliminarnu listu s rokom podnošenja prigovora od 8 dana od dana objave iste. Po rješenju prigovora Konačna lista će biti objavljena na Oglasnoj ploči i web stranici Grada Zenica.

Na osnovu Konačne liste, Grad Zenica će sa odabranim kandidatima zaključiti ugovor o dodjeli sredstava kojim će se regulisati međusobna prava i obaveze.

**VI NAČIN I ROK PODNOŠENJA PRIJAVA**

Obrasci zahtjeva za prijavu na Javni poziv se mogu preuzeti na web stranici Grada Zenica. Zahtjev sa obaveznom dokumentacijom se dostavlja u zatvorenoj koverti, na adresu sa i naznakom :

Grad Zenica

„**Javni poziv za sufinansiranje zapošljavanja dipl.ing.poljoprivrede u poljoprivrednoj Zadruzi“**

Službi za privredu, gradsku imovinu i upravljanje razvojem

Trg BiH 6

72000Zenica.

**Rok za podnošenje zahtjeva je 15 dana, od dana objavljivanja javnog poziva na web stranici Grada.**Nepotpuna, neuredna, netačna i neblagovremena dokumentacija neće se uzimati u razmatranje.

Sve dodatne informacije u vezi sa Javnim pozivom se mogu dobiti u Službi za privredu, gradsku imovinu i upravljanje razvojem Grada Zenica, na brojeve telefona 032/447-708 i 032/447-706, svakim radnim danom od 07.30 do 16.00 sati.